АҞӘА, ажьырныҳәа 10 — Sputnik. Адунезегьтәи абокс азы Ахеилак (WBC) Геннади Головкин 2017 шықәсазы иреиӷьу абоксиор ҳәа далнакааит. Абри атәы аҳәоит аиҿкаара аофициалтә саит аҟны ҳәа аанацҳауеит РИА Новости.
Ииасыз ашықәс азы Головкин аисарақәа ҩба мҩаԥигеит. Дрындаҭлеит америкатәи абоксиор Дениед Джеикобси амексиканец Сауле Альвароси.
Аҵыхәтәантәи аисара еиҭахарыла ихыркәшахеит. Иара абри аисароуп WBC 2017 шықәса рзы иреиӷьу еисаран ҳәа ишьақәнаргылаз.
Ашықәс аҩныҵҟа иналукааша еисараны иҟан иара убасгьы америкатәи абоксиор Флоид Меиуезери ирландиатәи абоксиор Конор Макгрегори реиндаҭлара.
Ашықәс азы еиҳа аинтерес зҵаз аисара ҳәа иԥхьаӡоуп американец Деонтеи Уаилдери аканадец Бермеин Стиверни реисара. Уи аан аԥхьатәи аминуҭқәа ирылагӡаны Бермеин Стиверн нокаут днашьҭын.